Tvrdá voda

Tvrdá voda obsahuje zvýšené hodnoty rozpustených minerálnych látok. Zvyčajne ide o dva prvky, a to vápnika a horčíka, v menšej miere to môžu byť stroncium, oxidy železa a mangánu. Podľa obsahu aniónov kyselín rozlišujeme prechodnú (uhličitanovú) a trvalú tvrdosť vody, ktorú spôsobujú najmä sírany. Pretekaním tvrdej vody, či jej zohrievaním, sa z týchto prvkov vytvára vodný kameň. Ten sa postupne usadí všade tam, kde táto voda pretečie.

Tvrdá voda vzniká obohacovaním podzemnej vody o minerálne látky, najčastejšie pri jej prechode horninovým prostredím, v ktorom dominujú karbonátové horniny ako sú vápence a dolomity.

Tvrdosť vody ovplyvňuje jej použitie pre domácnosti aj priemysel.

Tvrdá voda má niekoľko nevýhod:
 nižšia životnosť spotrebičov
 zvýšené náklady pri vyhrievacích telesách
 zanášenie nánosov vodného kameňa na vodnej armatúre
 poškodenie povrchov na vodovodných batériách
 vyššie náklady na čistiace prostriedky
 suchá pokožka a vlasy
 nízka účinnosť saponátov rozpustených v tvrdej vode

Ako merať tvrdosť vody 
Tvrdosť vody sa dá odmerať viacerými spôsobmi:
 kvapkami na meranie tvrdosti vody
 lakmusovým papierikom (testom)
 fotometrom (špeciálny merač na rôzne prvky vo vode)
 iónovým chromatografom (vysoko špecializovaný prístroj)

Rozsah tvrdosti vody

Ako zmäkčiť tvrdú vodu 
Tvrdú vodu možno zmäkčiť viacerými spôsobmi:
 varením
 destiláciou
 pridaním umývacej sódy
 zmäkčovačami vody
 chemickou výmenou iónov
 reverznou osmózou

Referencie

Pozri aj 
 voda
 vodný kameň

Voda